PIB Headquarters
कोविड-19 पर पीआईबी का बुलेटिन 
• सरकार कोविड-19 से संबंधित प्रत्येक आवश्यक दवा की आपूर्ति की निगरानी कर रही है।
• लगातार छठे दिन कोविड-19 से ठीक होने वाले मरीजों की संख्या दैनिक नए मामलों से अधिक।
• पिछले 24 घंटों के दौरान 20 लाख से अधिक जांचें की गईं, जो एक वैश्विक रिकॉर्ड है।
• लगातार तीसरे दिन दैनिक नए मामलों की संख्या 3 लाख से कम।
• एनईजीवीएसी की नई सिफारिशों के अनुसार, बीमारी से ठीक होने के बाद कोविड-19 टीकाकरण 3 महीने तक टाल दिया जाए।
• भारत सरकार राज्यों और केंद्र शासित प्रदेशों को 15 जून, 2021 तक टीके की खुराक की आपूर्ति की उपलब्धता के बारे में अग्रिम सूचना देती है।
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
लगातार छठे दिन कोविड-19 से ठीक होने वाले मरीजों की संख्या दैनिक नए मामलों से अधिक
• लगातार तीसरे दिन दैनिक नए मामलों की संख्या 3 लाख से कम।
• पिछले 24 घंटों के दौरान 20 लाख से अधिक जांचें की गईं, जो एक वैश्विक रिकॉर्ड है
• दैनिक पॉजिटिविटी दर गिरकर 13.31 प्रतिशत पर आई।
• अभी तक 18-44 आयु समूह के 64 लाख से अधिक लाभार्थियों को टीके लगाए गए।
अधिक जानकारी के लिए पढ़ें- https://pib.gov.in/PressReleasePage.aspx?PRID=1719971
भारत सरकार राज्यों और केंद्र शासित प्रदेशों को 15 जून, 2021 तक टीके की खुराक की आपूर्ति की उपलब्धता के बारे में अग्रिम सूचना देती है
राज्यों को सलाह कि कोविड वैक्सीन की अग्रिम जानकारी और प्रचार के लिये वे जिलावार कोविड वैक्सीन केंद्र  के बारे में योजना बनाएं। सीवीसी को अग्रिम रूप से कोविन पर समय-सारिणी प्रदर्शित करनी होगी, ताकि वैक्सीन केंद्रों पर भीड़ न जमा हो।
अधिक जानकारी के लिए पढ़ें- https://pib.gov.in/PressReleasePage.aspx?PRID=1719886
प्रधानमंत्री स्वास्थ्य सुरक्षा योजना के तहत शुरू किए गए नए एम्स राज्यों में उन्नत कोविड स्वास्थ्य सेवा प्रदान कर रहे हैं
प्रधानमंत्री स्वास्थ्य सुरक्षा योजना  की घोषणा अगस्त 2003 में तृतीयक स्वास्थ्य सेवा अस्पतालों की उपलब्धता से जुड़े असंतुलन को दूर करने और देश में चिकित्सा शिक्षा में सुधार के लिए की गयी थी। यह एक केंद्रीय क्षेत्र की योजना है।
अधिक जानकारी के लिए पढ़ें- https://pib.gov.in/PressReleasePage.aspx?PRID=1719864
स्वास्थ्य मंत्रालय ने एनईजीवीएसी की नई सिफारिशें स्वीकार कीं; बीमारी से ठीक होने के बाद कोविड-19 टीकाकरण 3 महीने तक टाल दिया जाए
कोविड-19 के लिए टीकाकरण से संबंधित राष्ट्रीय विशेषज्ञ समूह  ने केन्द्रीय स्वास्थ्य एवं परिवार कल्याण मंत्रालय के साथ कोविड-19 टीकाकरण से संबंधित नई सिफारिशें साझा की हैं। ये सिफारिशें कोविड-19 के बदलते हालात और उभरते वैश्विक वैज्ञानिक प्रमाण एवं अनुभव पर आधारित हैं। स्वास्थ्य एवं परिवार कल्याण मंत्रालय ने ये सिफारिशें स्वीकार कर ली हैं।
अधिक जानकारी के लिए पढ़ें- https://pib.gov.in/PressReleaseIframePage.aspx?PRID=1719960
कोविड राहत सामग्री पर ताजा जानकारी
भारत सरकार को 27 अप्रैल 2021 से विभिन्न देशों/संगठनों से कोविड-19 राहत चिकित्सा आपूर्ति और उपकरणों का अंतर्राष्ट्रीय सहयोग मिल रहा है। इन राहत सामग्रियों को राज्यों और केंद्र शासित प्रदेशों को तुरंत भेजा जा रहा है।
इसके तहत अभी तक कुल 12,874 ऑक्सीजन कंसंट्रेटर, 15,801 ऑक्सीजन सिलेंडर, 19 ऑक्सीजन उत्पादन संयंत्र, 9,925 वेंटिलेटर/बीआईपीएपी, 6.1 लाख रेमडेसिवर इंजेक्शन को 27 अप्रैल 2021 से 18 मई 2021 तक सड़क और वायु मार्ग से भेजा/ वितरित किया गया है।
अधिक जानकारी के लिए पढ़ें- https://pib.gov.in/PressReleasePage.aspx?PRID=1719983
ऑक्सीजन एक्सप्रेस ट्रेनों ने देश में 727 से ज्यादा टैंकरों के माध्यम से लगभग 11800 मीट्रिक टन तरल मेडिकल ऑक्सीजन की आपूर्ति की
भारतीय रेलवे देश भर में तरल मेडिकल ऑक्सीजन  की आपूर्ति के द्वारा राहत पहुंचाने के अपने सफर को जारी रखे हुए हैं। अभी तक, भारतीय रेलवे 727 से ज्यादा टैंकरों के माध्यम से देश भर में लगभग 11800 मीट्रिक टन एलएमओ की आपूर्ति कर चुकी है। अभी तक 196 ऑक्सीजन एक्सप्रेस अपना सफर पूरी कर चुकी हैं और विभिन्न राज्यों को राहत पहुंचा चुकी हैं। इस विज्ञप्ति के जारी होने तक, 43 टैंकरों में 717 एमटी से ज्यादा एलएमओ लेकर 11 भरी हुई ऑक्सीजन एक्सप्रेस अपने गंतव्य की राह पर हैं।
अधिक जानकारी के लिए पढ़ें- https://pib.gov.in/PressReleasePage.aspx?PRID=1720036
डॉ. हर्षवर्धन ने सफदरजंग अस्पताल में ऑक्सीजन संयंत्र और निर्माणाधीन नए कोविड वार्डों का निरीक्षण किया
केंद्रीय स्वास्थ्य और परिवार कल्याण मंत्री डॉ. हर्षवर्धन ने आज सुबह सफदरजंग अस्पताल में नए स्थापित ऑक्सीजन प्लांट और नए कोविड ब्लॉकों के निर्माण में प्रगति का निरीक्षण किया।
अधिक जानकारी के लिए पढ़ें- https://pib.gov.in/PressReleasePage.aspx?PRID=1720034
सरकार कोविड-19 से संबंधित प्रत्येक आवश्यक दवा की आपूर्ति की निगरानी कर रही है
राज्यमंत्री श्री मनसुख मंडाविया ने आज इस बात के लिए आश्वस्त किया कि सरकार कोविड-19 से संबंधित प्रत्येक आवश्यक दवा की आपूर्ति की निगरानी कर रही है। उत्पादन और आयात में वृद्धि के जरिए कोविड-19 के इलाज में इस्तेमाल की जाने वाली सभी दवाएं अब भारत में उपलब्ध हैं। आपूर्ति श्रृंखला के प्रबंधन, मांग पक्ष के प्रबंधन और खरीदे जा सकने लायक कीमत की त्रिस्तरीय रणनीति को लागू करके इन दवाओं की उपलब्धता की निगरानी की जा रही है।
अधिक जानकारी के लिए पढ़ें- https://pib.gov.in/PressReleasePage.aspx?PRID=1719948
कोविड रोगियों हेतु कम दबाव ऑक्सीजन गैस को तरल ऑक्सीजन में कुशलतापूर्वक रूपांतरित करने के लिए भारतीय सेना के इंजीनियरों ने समाधान खोजा
कोविड की दूसरी लहर के विरुद्ध भारत की प्रतिक्रिया ऑक्सीजन और ऑक्सीजन सिलेंडरों की बेहद तेज़ मांग से निर्देशित हुई है। चूंकि क्रायोजेनिक टैंकों में ऑक्सीजन को तरल रूप में स्थानांतरित किया गया, इसलिए तरल ऑक्सीजन गैस का इस्तेमाल की जाने वाली ऑक्सीजन में त्वरित रूपांतरण तथा रोगियों के बिस्तर पर इसकी उपलब्धता सुनिश्चित करना कोविड रोगियों का प्रबंधन कर रहे सभी अस्पतालों के सामने एक महत्वपूर्ण चुनौती था।
मेजर जनरल संजय रिहानी के नेतृत्व में भारतीय सेना के इंजीनियरों की टीम ने इस चुनौती का समाधान खोजने की पहल की है। यह सुनिश्चित करने के लिए कि गैस सिलेंडरों के उपयोग के बिना ऑक्सीजन उपलब्ध हो, इस नवाचार के लिए एक विशेष कार्य बल का गठन किया गया, और गैस सिलेंडर बार-बार भरने की आवश्यकता को समाप्त किया गया। सात दिनों से भी अधिक समय तक सीएसआईआर और डीआरडीओ के साथ सीधे परामर्श से वैपोराइज़र्स, पीआरवी और तरल ऑक्सीजन सिलेंडरों का उपयोग करते हुए समाधान को खोजा गया।
अधिक जानकारी के लिए पढ़ें- https://pib.gov.in/PressReleasePage.aspx?PRID=1720075
पीआईबी के क्षेत्रीय कार्यालयों से प्राप्त जानकारी
महाराष्ट्रः महाराष्ट्र सरकार ने कहा है कि महात्मा ज्योतिराव फुले जन आरोग्य योजना के तहत म्यूकोर्मिकोसिस से संक्रमित मरीजों का इलाज किया जाएगा। महाराष्ट्र के स्वास्थ्य मंत्री राजेश टोपे ने कहा कि म्यूकोर्मिकोसिस के इलाज का खर्च काफी अधिक है। इसलिए राज्य सरकार ने महात्मा ज्योतिराव फुले जन आरोग्य योजना के तहत पात्रता रखने वाले मरीजों का इलाज उन अस्पतालों में करने का फैसला किया है, जहां यह योजना लागू है। महाराष्ट्र में मंगलवार को 28,438 नए कोविड-19 के मामलों के साथ कुल कोविड मामलों की संख्या 54,33,506 हो गई। पिछले 24 घंटों में 52,898 मरीजों को अस्पताल से छुट्टी दे दी गई जिससे कोविड से ठीक होने वाले मरीजों की संख्या 49,27,480 हो गई। 679 लोगों की मौत होने के साथ मरने वालों की संख्या बढ़कर 83,777 हो गई है। राज्य में अब 4,19,727 सक्रिय मामले हैं। मुंबईवासियों के लिए राहत की बात यह है कि शहर में आज 1000 से कम मामले 961 दर्ज किए गए, जिससे कुल मामले 6,90,023 हो गये। शहर में आज 1874 मरीज ठीक हुए और 44 लोगों की मृत्यु हुई। शहर में अब 31,790 सक्रिय मामले हैं।
गुजरातः गुजरात में मंगलवार को कोविड-19 के 6,447 नए मामले दर्ज किए गए। राज्य के स्वास्थ्य विभाग के अनुसार पिछले 24 घंटों में 9,557 मरीज ठीक हुए हैं और उन्हें अस्पतालों से छुट्टी दे दी गई हैं। कोविड-19 के सबसे अधिक मामले अहमदाबाद में 1862 दर्ज किए गए। वडोदरा में 442 नए मामले दर्ज किए गए जबकि सूरत में 322 नए मामले दर्ज किए गए। कल 67 मरीजों की मौत हो गई। इसके साथ ही राज्य में कोविड-19 से मरने वाले लोगों की संख्या 9,269 हो गई है। गुजरात में अब 96,443 सक्रिय मामले हैं, जिनमें से 755 मरीज वेंटिलेटर पर हैं। चक्रवाती तूफान के बाद राज्य में टीकाकरण अभियान को स्थगित कर दिया गया।
राजस्थानः राजस्थान में म्यूकोर्मिकोसिस या ब्लैक फंगस के बढ़ते मामलों के साथ राजस्थान सरकार ने ‘म्यूकोर्मिकोसिस’ रोग को महामारी घोषित कर दिया है। राजस्थान महामारी अधिनियम 2020 के तहत राज्य में म्यूकोर्मिकोसिस को एक महामारी के रूप में अधिसूचित किया गया है। इसके अलावा, मुख्यमंत्री अशोक गहलोत ने कहा कि राज्य में सीएचसी और पीएचसी स्तर पर कोविड के उपचार के लिए व्यवस्था को युद्ध स्तर पर मजबूत किया जाना चाहिए। मुख्यमंत्री गहलोत ने कहा कि सीएचसी मॉडल में ऑक्सीजन उत्पादन संयंत्र और पीडियाट्रिक नर्सिंग यूनिट की स्थापना आदि के कार्य समय से पूरे किए जाएं।
मध्य प्रदेशः मध्य प्रदेश में, राज्य में कोविड-19 के प्रसार को नियंत्रित करने के लिए 407 शहरी विकास निकायों के 7292 वॉर्डों में संकट प्रबंधन समितियों का गठन किया गया है। नगरीय विकास एवं आवास मंत्री भूपेन्द्र सिंह ने कहा कि 16 नगर निगमों के 884 वॉर्डों में ऐसी समितियां गठित की गई हैं और उनकी बैठकें हो रही हैं तथा ये नगर निगम और अधिक सक्रिय हो गए हैं। लगातार दूसरे दिन मंगलवार को राज्य में कोविड-19 के नए मामले 6,000 से कम दर्ज किए गए। राज्य में मंगलवार को कुल 5,412 नए मामले दर्ज किए गए जिससे कुल मामलों की संख्या 7,42,718 हो गई। डेढ़ महीने के बाद पॉजिटिविटी दर 8 प्रतिशत से कम दर्ज की गई।
छत्तीसगढ़ः छत्तीसगढ़ में, राज्य सरकार ने कोरोना संक्रमण को नियंत्रित करने के लिए आवश्यक सामग्री के उत्पादन को प्रोत्साहन देने का निर्णय लिया है। स्वास्थ्य विभाग ने राज्य के सभी सरकारी और निजी अस्पतालों में सूक्ष्म जैविक निगरानी के निर्देश दिए हैं। अस्पतालों में कोविड-19 के इलाज के लिए भर्ती मरीजों में कुछ अन्य किस्म के संक्रमण के मामले दर्ज किए हैं। छत्तीसगढ़ में म्यूकोर्मिकोसिस संक्रमण के बढ़ते मामलों को देखते हुए राज्य के खाद्य एवं औषधि नियंत्रण विभाग ने सभी थोक दवा विक्रेताओं को निर्देश दिया है कि वे म्यूकोर्मिकोसिस के इलाज में इस्तेमाल होने वाली पोसाकोनाजोल और एम्फोटेरिसिन-बी के वितरण की जानकारी विभाग को दें।
गोवाः मुख्यमंत्री प्रमोद सावंत ने बताया कि राज्य में कर्फ्यू को बढ़ाने के बारे में गोवा सरकार शनिवार को निर्णय करेगी। उन्होंने कहा कि कलेक्टरों और स्वास्थ्य अधिकारियों से राज्य की स्थिति का आकलन करने के बाद निर्णय लिया जाएगा। बढ़ते कोविड मामलों को देखते हुए राज्य सरकार ने राज्य में 15 दिन  का कर्फ्यू लगाने का निर्णय किया था। 1358 नए मामले और 3,120 मरीजों के ठीक होने से गोवा में कोविड के सक्रिय मामलों की संख्या घटकर 23,946 रह गई। पिछले 24 घंटों में 3,120 मरीजों के ठीक होने के साथ गोवा ने उच्च रिकवरी को दर्ज किया है, राज्य में मरीजों के ठीक होने की दर अब 81.16 प्रतिशत है।
केरलः केरल हाईकोर्ट ने आज राजधानी में 500 से अधिक लोगों को आमंत्रित कर शपथ ग्रहण समारोह आयोजित करने के निर्णय पर राज्य सरकार से स्पष्टीकरण मांगा, जहां कोविड प्रसार के कारण तिहरा लॉकडाउन लागू है। कोर्ट ने इतनी बड़ी लोगों की भागीदारी के साथ शपथ ग्रहण समारोह को आयोजित करने के खिलाफ दायर याचिका पर विचार करते हुए सरकार से स्पष्टीकरण मांगा। इस बीच, मलाप्पुरम से ब्लैक फंगस संक्रमण की सूचना मिली। तिरूर के एजूर में 62 वर्षीय एक व्यक्ति में फंगस संक्रमण की पुष्टि हुई थी। उनकी बांयी आंख को निकाल दिया गया क्योंकि मस्तिष्क में फंगस संक्रमण के फैलने की संभावना थी। जानलेवा ब्लैक फंगस की जानकारी पहले कोल्लम से मिली थी। राज्य ने मंगलवार को 31,337 कोविड के नए मामले दर्ज किए है। टेस्ट की पॉजिटिविटी दर 23.29 प्रतिशत है। राज्य में अब तक कुल 18,62,00,107 व्यक्तियों को टीका लगाया जा चुका है। इनमें से 14,51,55,197 व्यक्तियों ने पहली खुराक और 4,10,44,910 व्यक्तियों ने दूसरी खुराक ली है।
तमिलनाडुः थुथुकुडी के स्टरलाइट कॉपर प्लांट में मेडिकल ऑक्सीजन उत्पादन फिर से शुरू; 14 मई को ऑक्सीजन प्लांट के कोल्ड बॉक्स में तकनीकी खराबी के कारण ऑक्सीजन के उत्पादन को अस्थायी रूप से रोकना पड़ा था। स्वास्थ्य मंत्री ने मंगलवार को कहा कि 18-44 आयु समूह के लोगों के लिए कोविड-19 टीकाकरण अभियान गुरुवार से शुरू होगा और ऑटोरिक्शा चालकों, उद्योग श्रमिकों और दिव्यांगजनों को प्राथमिकता दी जाएगी। मंत्री ने यह भी कहा कि तमिलनाडु को 46 करोड़ रुपये के दिए गए ऑर्डर में से टीके की नौ लाख खुराकें प्राप्त हुईं । तमिलनाडु में सीधे अस्पतालों को रेमेडिसविर की ई-ब्रिकी शुरू हो गई है: स्वास्थ्य अधिकारियों के मुताबिक, तमिलनाडु चिकित्सा सेवा निगम से अनुमोदन मिलने के बाद अस्पताल भुगतान करके दवा प्राप्त कर सकते हैं। देश में तमिलनाडु में सबसे अधिक कोविड के नए मामले दर्ज किए गए, मंगलवार को कुल 33,059 लोग संक्रमित पाए गए, जिससे कोविड-19 के कुल मामलों की संख्या 16,64,350 हो गई है; 364 मौतों के साथ राज्य में मरने वालों की संख्या 18,369 तक पहुंच गई है। अब तक राज्य में 70,40,699 लोगों को टीका दिया जा चुका है जिनमें से 51,18,546 लोगों ने पहली खुराक और 19,22,153 लोगों ने दूसरी खुराक ली। पुडुचेरी अगले 15 दिनों में अपनी ऑक्सीजन वाले बिस्तरों की क्षमता को बढ़ाकर 1250 और जून तक इस संख्या को बढ़ाकर 2800 तक कर देगा। पुडुचेरी में मंगलवार को कोरोनावायरस के 1,799 नए मामले सामने आए जिससे केन्द्र शासित प्रदेश में कुल सक्रिय मामले बढ़कर 87,749 हो गए। टीकाकरण के मोर्चे पर, केन्द्र शासित प्रदेश में अब तक 33,845 स्वास्थ्यकर्मियों और 20,432 अग्रिम मोर्चे के कार्यकर्ताओं को टीका लगाया जा चुका है।
कर्नाटकः राज्य सरकार द्वारा 18 मई 2021 को जारी बुलेटिन के अनुसार, दर्ज किए गए नए मामलेः30,309; कुल सक्रिय मामलेः 5,75,028; कोविड से हुई ताजा मौतें-525; कोविड से हुई कुल मौतें-22,838. राज्य में अब तक कुल 1,13,48,708 लोगों का टीकाकरण किया जा चुका है, जिसमें से कल लगभग 65,181 लोगों का टीकाकरण किया गया। राज्य सरकार बच्चों के लिए कोविड केंद्र स्थापित करेगीः प्रत्येक जिले में बाल चिकित्सा कोविड देखभाल केंद्र स्थापित किए जाएंगे क्योंकि आशंका है कि कोविड-19 की तीसरी लहर के दौरान बच्चे सबसे ज्यादा प्रभावित होंगे। सरकार प्रत्येक जिले में कोविड-19 से प्रभावित 0-6 और 7-18 आयु समूह के बच्चों के लिए केंद्रों की पहचान करेगी। जबकि बिना लक्षण वाले या हल्के लक्षण वाले बच्चों का इलाज कोविड केयर सेंटर से जुड़ी ‘फिट फैसिलिटीज’ में किया जाएगा, वहीं गंभीर मामलों का इलाज कोविड-19 अस्पतालों में किया जाएगा। 12 दिनों में बच्चों पर वैक्सीन का भारतीय परीक्षणः बच्चों पर घरेलू कोविड-19 वैक्सीन का पहला भारतीय परीक्षण अगले 10-12 दिनों में शुरू होने वाला है।
आंध्र प्रदेशः पिछले 24 घंटों के दौरान राज्य में 91,253 नमूनों की जांच के बाद 21,320 कोविड-19 के नए मामले और 99 मौतें दर्ज की गई जबकि 21,274 मरीजों को अस्पताल से छुट्टी दे दी गई। कुल मामलेः14,75,372; सक्रिय मामलेः 2,11,501; डिस्चार्ज किए गए मरीजों की संख्याः12,54,291; कोविड से हुए मौतें-9580. राज्य में कल तक कोविड टीके की कुल 76,29,580 खुराकें दी जा चुकी हैं जिनमें पहली खुराक 53,49,866 और दूसरी खुराक 22,79,714 शामिल हैं। पिछले 24 घंटों के दौरान राज्य को केन्द्र सरकार से 620 मीट्रिक टन ऑक्सीजन की आपूर्ति हुई है। प्रधान सचिव  अनिल कुमार सिंघल ने कहा कि 80 टन की क्षमता के चार कंटेनर वाली ऑक्सीजन एक्सप्रेस बुधवार की रात जामनगर से राज्य पहुंच जाएगी। इसी तरह, ओडिशा के राउरकेला से 40 मीट्रिक टन और 80 मीट्रिक टन के दो कंटेनर भी जल्द आने की उम्मीद है। इस बीच, मुख्यमंत्री वाईएस जगन मोहन रेड्डी ने मंगलवार को राज्य में ऑक्सीजन मैन्युफैक्चरिंग की मौजूदा 360 मीट्रिक टन की क्षमता को बढ़ाकर 700 मीट्रिक टन करने के उद्देश्य के साथ नई आंध्र प्रदेश औद्योगिक गैस और चिकित्सा ऑक्सीजन विनिर्माण नीति 2021-22 को जारी किया। इस नीति का लक्ष्य कैप्टिव  और गैर-कैप्टिव मॉडल दोनों में कुल 50पीएसए ऑक्सीजन संयंत्र स्थापित करना है। वर्तमान में, राज्य की ऑक्सीजन उत्पादन क्षमता 364 मीट्रिक टन है।
तेलंगानाः राज्य सरकार ने आयुष्मान भारत योजना को तत्काल रूप से लागू करने का निर्णय लिया है और राज्य के स्वास्थ्य सचिव ने आरोग्यश्री हेल्थकेयर ट्रस्ट के सीईओ को आयुष्मान भारत-पीएमजेएवाई-आरोग्यश्री समेकित योजना के अनुसार राज्य के सूचीबद्ध अस्पतालों में मरीजों का इलाज सुनिश्चित करने के आदेश जारी किए हैं। राज्य के स्वास्थ्य विभाग ने चार निजी अस्पतालों को कोविड के इलाज के लिए अधिक राशि वसूलने के लिए कारण बताओ नोटिस जारी किया है; कोविड मरीजों के इलाज के लिए एक अस्पताल की अनुमति को रद्द कर दिया है। राज्य के जन स्वास्थ्य निदेशक डॉ. जी. श्रीनिवास राव ने कहा कि राज्य में कोविड-19 के मामलों की संख्या में गिरावट का रुझान दिख रहा है। उन्होंने कहा कि राज्य के स्वास्थ्य विभाग द्वारा घर-घर जाकर किए गए सर्वेक्षण में 3.54 लाख लोगों में कोविड के लक्षण पाए गए हैं और उन्हें होम आइसोलेशन किट दी गई है। इस बीच, राज्य में कल कोविड संक्रमण के नए मामले 3,982 और 27 मौतें दर्ज की गई जिससे कुल मौतों की संख्या 3,012 और कुल पॉजिटिव मामलों की संख्या 5,36,766 हो गई। राज्य में अब सक्रिय मामलों की संख्या 48,110 हो गई है। राज्य में कल भी टीकों की कमी के कारण कोविड टीकाकरण अभियान नहीं हो सका।
पंजाबः कुल पॉजिटिव पाए गए मरीजों की संख्या 5,11,652 है। सक्रिय मामलों की संख्या 72,277 है। कुल मौतें 12,317 दर्ज की गई। कुल कोविड-19 टीके की 8,31,082 पहली खुराक  दी गई है। कुल कोविड-19 टीके की 2,40,821 दूसरी खुराक  दी गई है। 45 वर्ष से अधिक उम्र के लोगों को टीके की कुल 26,05,701 पहली खुराक दी गई। 45 वर्ष से अधिक उम्र के लोगों को टीके की कुल 4,36,075 दूसरी खुराक दी गई।
हरियाणाः अब तक कुल 7,09,689 नमूने कोविड पॉजिटिव पाए गए। कुल सक्रिय कोविड-19 मरीजों की संख्या 75,914 है। मरने वालों की संख्या 6,923 है। अब तक कुल 50,11,317 लोगों को टीका लगाया जा चुका है।
चंडीगढ़ः प्रयोगशाला द्वारा कोविड-19 के पुष्ट मामलों की संख्या 56,513 है। कुल सक्रिय मामलों की संख्या 7,035 हैं। अब तक कोविड-19 से हुई मौतों की संख्या 647 हैं।
हिमाचल प्रदेशः अब तक कुल कोविड मरीजों की संख्या 1,66,678 है। कुल सक्रिय मामलों की संख्या 34,888 हैं। कुल मौतों की संख्या 2,447 हैं।
असमः असम में मंगलवार को दूसरे दिन कोविड-19 की पॉजिटिविटी दर में गिरावट रही। पॉजिटिविटी दर सोमवार की 6.99 प्रतिशत की तुलना में मंगलवार को 6.47 प्रतिशत रही। मंगलवार को कोविड से 73 लोगों की मौत हो गई और राज्य में 5,835 कोविड के नए मामले सामने आए। केंद्रीय स्वास्थ्य एवं परिवार कल्याण मंत्रालय ने मंगलवार को कहा कि असम और नागलैंड में कोविड-19 की पॉजिटिविटी दर में कमी देखी गई है। कोविड-19 के खिलाफ लड़ाई में मेघालय को सहयोग देते हुए मुख्यमंत्री हिमंत बिस्वा सरमा ने मेघालय के मुख्यमंत्री कोनराड के संगमा से कहा कि मेघालय को असम के ऑक्सीजन उत्पादन संयंत्रों और भंडारण केन्द्रों से 12-16 मीट्रिक टन मेडिकल ऑक्सीजन की आपूर्ति करने की व्यवस्था है जब तक हालात अनुमति देंगे तब तक असम को बिना रुकावट के मदद देंगे।
मणिपुरः पिछले 24 घंटों में कोविड ने 20 और लोगों की जानें ले ली और 623 लोग संक्रमित हुए। तामेंगलोंग के डीसी और जिला टास्क फोर्स के अध्यक्ष आर्मस्ट्रांग पामे ने कोविड-19 की दूसरी लहर के दौरान ऑक्सीजन की आपूर्ति के महत्व को स्वीकार करते हुए कहा कि ट्राइबल अफेयर्स एंड हिल्स डिपार्टमेंट के तहत मणिपुर सरकार तामेंगलोंग जिला अस्पताल परिसर में 200 डी टाइप के सिलेंडर भरने की क्षमता के साथ ऑक्सीजन उत्पादन संयंत्र स्थापित करेगी जिसके अगले 6 से 8 हफ्तों के भीतर शुरू होने की उम्मीद है।
मेघालयः राज्य ने एक दिन में सबसे अधिक 906 नए मामले दर्ज किए जिससे मंगलवार को सक्रिय मामलों की संख्या 5,000 से अधिक हो गई। राज्य ने पिछले 24 घंटों में 470 मरीजों के ठीक होने की नई ऊंचाई को छुआ और 19 लोगों की मौत हुई जिससे मरने वालों की संख्या 355 हो गई। केन्द्रीय स्वास्थ्य एवं परिवार कल्याण मंत्रालय ने मंगलवार को कहा कि मेघालय को केन्द्रीय आवंटन और खरीद के आधार पर कोविड-19 टीके की कुल 5,61,000 खुराकें प्राप्त हुई जिनमें से 4,26,615 खुराकों का उपयोग किया है, 1,34,385 खुराक का स्टॉक बचा है।
सिक्कमः 209 कोविड के नए मामले, दो मौतें-राज्य में अब सक्रिय मामलों की संख्या 3,050 है। इस बीच, सोमवार को राज्य में 94 व्यक्ति कोविड से ठीक हुए। वर्तमान में 217 कोविड मरीज अस्पतालों में भर्ती हैं। सिक्कम में पिछले साल से अब तक कोविड से मरने वालों की संख्या 212 है।
त्रिपुराः पिछले 24 घंटों में राज्य में 746 लोग कोविड से संक्रमित हुए हैं, 5 लोगों की मौत हुई है और 317 लोग ठीक हुए हैं। पॉजिटिव दर 7.62 प्रतिशत है। 9789 लोगों की जांच की गई। जिलों के आधार पर पश्चिमी जिला संक्रमण के मामले में सबसे ऊपर है। राज्य सरकार ने पूरे त्रिपुरा राज्य में 19 मई से अगले दिन शाम 6 बजे से सुबह 5 बजे तक रात के कर्फ्यू की घोषणा की है। 26 मई 2021 तक रात का कर्फ्यू लागू रहेगा। इसके अलावा, राज्य सरकार ने 20 मई से पूरे त्रिपुरा राज्य में एक जिले से दूसरे जिले में बिना किसी जरूरी काम के यात्रा पर प्रतिबंध लगा दिया है।
नगालैंडः नगालैंड में फिर से एक दिन में सबसे अधिक 365 मामले दर्ज किए गए। राज्य में मंगलवार को 12 मौतें दर्ज की गईं। 4407 सक्रिय मामलों के साथ कुल संख्या 18,714 हो गई है। 18-44 वर्ष के आयु समूह के टीकाकरण को अच्छी प्रतिक्रिया मिली है। टीकाकरण अभियान के पहले दो दिनों में कुल 7298 व्यक्तियों को पहली खुराक दी गई। इस आयु वर्ग के लिए टीकाकरण सोमवार और मंगलवार को किया जाएगा। नगालैंड में अब तक कुल 2,49,589 लाभार्थियों को टीका लगाया जा चुका है। केन्द्रीय स्वास्थ्य मंत्रालय के आंकड़ों के अनुसार, राज्य में टीके की 1,20,343 खुराक उपलब्ध है और अगले कुछ दिनों में और 30,220 खुराक पहुंच जाएंगी।
पीआईबी द्वारा जांचे गए तथ्य